Downloaded from YTS.MX
Official YIFY movies site: YTS.MX
ΝΗΣΙ ΤΖΕΤΖΟΥ ΝΟΤΙΑ ΚΟΡΕΑ
Είμαι χένιο.
Εμείς οι χένιο βουτάμε στον ωκεανό και συλλέγουμε θαλάσσια ζωή
χρησιμοποιώντας μόνο την αναπνοή μας.
Ο ωκεανός μάς ταΐζει,
νιώθουμε σαν να είμαστε στην αγκαλιά της μητέρας μας.
Είναι κάτι περισσότερο, όμως.
Το να είσαι χένιο είναι κάλεσμα.
Οι χένιο είναι φύλακες της θάλασσας.
Προστατεύουμε τον ωκεανό
εκατοντάδες χρόνια.
Το Τζέτζου είναι η πατρίδα των χένιο.
Το Τζέτζου φημίζεται για τρία πράγματα.
Για τα βράχια,
για τον άνεμο…
και για τις γυναίκες.
Ανάποδα.
Ένα, δύο, τρία, τέσσερα, πέντε, έξι, επτά, οκτώ.
Κυκλάκια γοφών.
Επτά κι οκτώ!
Μην κάνετε τις ωραίες!
Ποιανής είναι αυτά; Πάρ' τα.
Ανεβείτε!
Έχει πολύ λεβιθόχορτο εδώ, δώσε μου λίγο.
Βάζεις όλη την ψυχή σου σε αυτήν τη δουλειά.
Μας την κληροδοτούν οι μανάδες κι οι γιαγιάδες μας.
Ακόμα κι όταν έχει κρύο ή δεν έχουμε κέφι, πάλι βουτάμε.
Είναι στο κύτταρό μας.
Εξάλλου, είμαστε γυναίκες.
Θα τα καταφέρεις, λες;
Θα το κουβαλήσω.
Πάμε μαζί.
Βάλ' το εδώ.
Η θάλασσα έχει αλλάξει, όμως, και οι χένιο εξαφανίζονται.
Νιώθω ότι χάνεται η κληρονομιά των χένιο.
ΟΙ ΤΕΛΕΥΤΑΙΕΣ ΓΥΝΑΙΚΕΣ ΤΗΣ ΘΑΛΑΣΣΑΣ
Μη ρωτάς, σε παρακαλώ
Μη ρωτάς την ηλικία μου
Δεν έκανα τίποτα αξιόλογο Στη φευγαλέα νιότη μου
Παλιά είχαμε βάρκες με κουπιά,
αντί για μηχανοκίνητες, μ' αυτές γυρνούσαμε το νησί.
Όσο τραβούσαμε κουπί, τραγουδούσαμε.
Τι κάνω Όταν πάνε χαμένα τα νιάτα μου;
Η ζωή σε αυτόν τον κόσμο Είναι έτσι ακριβώς
Μπράβο!
Καπετάνιε! Τι ώρα είναι τώρα;
Είναι 07:30!
Θα δουλέψω τέσσερις ώρες και θα βγω.
Ελπίζω να πιάσεις πολλά!
Εντάξει!
Στην αρχή δεν ήξερα καν κολύμπι.
Δεν ήξερα κολύμπι, αλλά λάτρευα τη θάλασσα.
Απέφευγα να κάνω τα μαθήματά μου.
Η μητέρα μου μου έλεγε συνέχεια τι να κάνω,
αλλά όταν ήμουν στη θάλασσα, ήμουν ελεύθερη να παίξω.
Έτσι, έγινα χένιο στα 16 μου.
ΣΟΥΝ ΝΤΟΚ ΤΖΑΝΓΚ, 72
Η μητέρα μου με πίεζε να παντρευτώ μικρή.
Ήμουν πολύ υπάκουη, οπότε έκανα ό,τι ήθελε.
Παντρεύτηκα και σταμάτησα να βουτάω.
Ήμουν αφελής. Πολύ αφελής.
Στον άντρα μου άρεσαν οι διασκεδάσεις.
Ίσως δεν ήθελε να δουλέψει σκληρά επειδή ήξερε πως θα πεθάνει νέος.
Έτσι, εγώ ξανάγινα χένιο για να ζήσω.
Δουλεύω 52 χρόνια.
Τώρα που η ζωή μου έφτιαξε, άρχισε να χαλάει το σώμα μου.
Το πορτοφόλι μου είναι παχύ, μα η υγεία μου εύθραυστη.
Αυτή είναι η τραγική ειρωνεία της ζωής.
Δες εδώ!
Ομπουντζάγκι, ξαδερφάκι της αβαλόνης.
Καπετάνιε, θα πάρουμε τη βάρκα αύριο στις οκτώ.
ΧΩΡΙΟ ΓΚΟΣΑΝ
Το ξεφόρτωμα της βάρκας είναι δύσκολο στην ηλικία μου
και απεχθάνομαι να πιάνω αχινούς.
- Πόσο πάνε τα 100 γραμμάρια; - Δεκατρείς χιλιάδες γουόν.
Τιμή χονδρικής.
Σε άλλους αρέσουν, γιατί είναι καλά λεφτά.
Μετά από τέσσερις ώρες συγκομιδής, τους καθαρίζω άλλες τέσσερις ώρες.
Αν είσαι γρήγορη, γίνεται και σε τρεις,
οπότε εγώ επιβαρύνω τις συναδέλφισσές μου.
Όταν πιάνω πολλά θαλασσινά, δεν νιώθω κουρασμένη. Καθόλου κουρασμένη.
Μα όταν πιάνω λίγα, νιώθω πτώμα και εκνευρισμένη.
ΙΝ ΣΟΥΚ ΠΑΡΚ, 70
- Δεν βγάζεις πολλά. - Τίποτα.
Αλλά και πάλι νιώθω ευτυχία στον ωκεανό, άσχετα με το πόσα λεφτά βγάζω.
Ενθουσιάζομαι, πραγματικά.
Παλιά, όταν ήμασταν νέες, ο κόσμος υποτιμούσε τις χένιο.
Αν, ας πούμε, ο άντρας σου είχε επιρροή στο χωριό,
έλεγε "Είναι ανάγκη να είσαι χένιο και να με ρεζιλεύεις;"
Ήμουν αμόρφωτη και δεν ήθελα να λέω ότι είμαι χένιο.
ΙΜ ΣΕΝΓΚ ΚΟ, 70
Στα ριγιούνιον των συζύγων μας ήμασταν οι μόνες χένιο.
Ενώ οι γυναίκες των άλλων δεν ήταν χένιο και είχαν αλαβάστρινο δέρμα,
τα δικά μας πρόσωπα ήταν σκούρα, επειδή δουλεύαμε στον ήλιο.
Οπότε, φοβόμασταν να μιλήσουμε τότε.
Είχαμε τόσο σκούρο πρόσωπο,
που δεν το έκρυβε ούτε το μακιγιάζ, οπότε φαινόμασταν.
- Αλήθεια λέω. - Ήταν πολύ ντροπιαστικό.
Πάει καιρός από τότε.
Αλλά τώρα μας αναγνωρίζει η UNESCO
και μπορούμε να είμαστε περήφανες.
Τώρα νιώθω πολύ πιο περήφανη που είμαι χένιο, απ' ό,τι παλιότερα.
Θέλω να συνεχίσω, γιατί έχει πλάκα.
Αλλά προσπαθώ να μειώσω τον όγκο της δουλειάς
και να περάσω την υπόλοιπη ζωή μου κάνοντας εθελοντισμό.
Γεια.
Είμαι η Τζανγκ Σουν Ντοκ, η ξεναγός σας. Βουτάω σ' αυτά τα νερά.
Παρακαλώ, περπατάτε αργά και προσεκτικά.
Υπάρχουν φίδια εδώ. Ακολουθήστε με, αργά και σταθερά.
Εδώ είναι κάποια από τα μέρη όπου βουτάμε.
Βλέπω περισσότερα σκουπίδια απ' ό,τι περίμενα.
Εκεί μαζεύονται περισσότερα σκουπίδια τον χειμώνα.
Η μόλυνση έρχεται κυρίως από Κίνα και Ιαπωνία. Κι από την ηπειρωτική Κορέα.
Όταν ήμουν μικρή, δεν έβλεπα στη θάλασσα σκουπίδια σαν το φελιζόλ.
Τώρα έχει ένα βουνό σκουπίδια.
Αυτά τα απόβλητα σαπίζουν τόσο καιρό εκεί,
που βγάζουν βρόμικα υγρά.
Ο καθαρός ωκεανός έχει μολυνθεί, λόγω όλων αυτών.
Οι χένιο έχουμε υπομείνει πολλές αντιξοότητες
για να προστατεύσουμε τη θάλασσά μας.
Γιατί; Επειδή οι χένιο είμαστε πιο υγιείς όταν βρισκόμαστε στη θάλασσα.
ΤΖΟΥ ΧΟΥΑ ΚΑΝΓΚ, 63
Άρχισα στα 20 μου.
Έπρεπε να πιάνω πολλές αχιβάδες για να ζήσω την οικογένειά μου.
Οι καιροί ήταν δύσκολοι τότε. Ο κόσμος ήταν φτωχός.
Μάλλον έκανα πολύ καλή δουλειά!
Όταν γέμιζε το δίχτυ μου,
το άδειαζα στην ακτή και ξανάμπαινα.
Είμαι η καλύτερη στους αχινούς.
Φέρνει πολύ καλά λεφτά
και είμαι οικονομικά ανεξάρτητη, επειδή είμαι υγιής.
ΧΩΡΙΟ ΓΚΟΥΙΝΤΟΚ
Πού είναι όλες; Πήγε 06:00 η ώρα!
Το πιστεύετε; Είναι ακόμα στον δρόμο!
- Είπαν να έρθουμε στις 07:00. - Στις 07:00;
- Θεούλη μου! - Έτσι είπε ο καπετάνιος.
Ίσως δεν δουλέψετε σήμερα;
Ναι, ίσως. Αν πουν όχι οι μεγάλες, δεν μπορούμε.
Αχιβάδες μπορείς να μαζέψεις με τέτοιο καιρό, αλλά αχινούς όχι,
μπορεί να τρυπήσεις το κεφάλι σου.
Τσακώνονται.
Ποιος είπε ότι ξεκινάμε 07:30;
Τζου Χουά! Γιατί ήρθες στις 06:30;
Ο καπετάνιος είπε ότι θα φύγουμε στις 06:00!
Μη φωνάζεις.
Να μη φωνάζω; Αφού έχω τσαντιστεί!
Χενγκ Τζα, σταμάτα πια.
Έκανα ένα λάθος.
Σε ικετεύω να με συγχωρήσεις.
Εντάξει, να βάλουμε στολές τώρα;
Πάμε με τα πόδια;
- Όχι! Μπες στην καρότσα. - Μέσα.
Εντάξει, πάμε!
Δεν είναι πολύς καιρός που φοράμε στολές.
Περίπου 40 χρόνια;
Ούτε βατραχοπέδιλα δεν μας άφηναν, μην τυχόν και πιάναμε πολλά πολύ γρήγορα.
Όταν φύγουμε εμείς, οι νέες γενιές μπορεί να χρησιμοποιούν μάσκες με οξυγόνο.
Προς το παρόν, προτιμούμε να το κάνουμε έτσι παλιομοδίτικα.
Αν δουλεύεις για ώρες με οξυγόνο, θα γίνει σίγουρα υπερβολική συγκομιδή.
Αν πας να μαζέψεις πάρα πολλά σε μία βουτιά, "θα φας την ανάσα σου".
Θα πεθάνεις.
Κι αν ξανοιχτείς υπερβολικά στη θάλασσα, τα κύματα γίνονται πολύ πιο δυνατά.
Όταν βουτάμε βαθιά, μπορεί να μας παρασύρει το ρεύμα.
Ο θάνατος μας περιμένει πάντα στη γωνία.
ΣΟΥΝ-Ε ΚΙΜ ΙΣΤΟΡΙΚΟΣ
ΠΑΡΑΔΟΣΗ ΧΕΝΙΟ ΕΠΙΤΡΟΠΗ ΠΡΟΣΤΑΣΙΑΣ
Είναι πολύ δύσκολη η δουλειά της χένιο,
κυρίως λόγω επικινδυνότητας. Γι' αυτό υπάρχουν τόσες λίγες πια.
Οι νεαρές χένιο ρωτούν "Γιατί να μην έχουμε μάσκες με οξυγόνο;"
Αλλά δεν είναι έτσι οι χένιο.
Για να μαζέψουν θαλασσινά,
πρέπει να κρατήσουν την ανάσα τους μέσα στο νερό έως και δύο λεπτά.
Η πίεση του νερού ξεκινά από βάθος πέντε μέτρων
και νιώθεις λες και σε πιέζει προς τα κάτω ένα τεράστιο μπλε τζάμι.
Όσο πιο βαθιά πας, τόσο πιο χοντρό γίνεται το τζάμι.
Όταν αναδύεσαι,
πρέπει να σπάσεις αυτό το "μπλε τζάμι" με όλη σου τη δύναμη.
Οι χένιο επαναλαμβάνουν τη διαδικασία 100 με 300 φορές όταν βουτούν.
Για κοπάνα εσύ το κεφάλι σου 300 φορές τη μέρα.
Θα σφυροκοπά από τον πονοκέφαλο.
Όταν βρίσκουν νεκρές χένιο στη θάλασσα,
παραδόξως το δίχτυ τους είναι πάντα γεμάτο αβαλόνες και άλλα θαλασσινά.
Λες κι ο θάνατος τις δελέασε με δόλωμα την τύχη.
Τη μέρα που πέθαναν, μάλλον είχαν πετύχει το τζάκποτ!
Κουράστηκα.
Έχω ψοφήσει στην κούραση.
ΓΙΟΝΓΚ Ε ΤΖΟΝΓΚ, 67
Το δύσκολο δεν είναι να πιάσεις αχινούς, μα να τους πουλήσεις.
Εσύ έχεις ανθρώπους και σε βοηθούν!
Εμένα ποιος θα με βοηθήσει; Να πάω να βρω σύζυγο;
Ποιος με παίρνει τέτοια ώρα;
Μπορεί να είναι κάνας άντρας!
Με παίρνει ο μακαρίτης ο άντρας μου;
- Μπορεί. - Άσ' το, μωρέ.
- Πού είναι; - Άσ' το λέμε.
- Τίποτα δεν θα είναι. - Πού το ξέρεις;
Βρες μου έναν άντρα να με βοηθάει να πουλάω αχινούς.
Φόρα μια ταμπέλα!
"Ψάχνω σύζυγο να με βοηθάει να πουλάω αχινούς!"
Πώς να είναι αύριο, άραγε;
Δεν νομίζω να βρούμε αχινούς.
Όποτε βρέχει, όλα τα απόνερα από τα χωράφια,
με τα λιπάσματα και τα παρασιτοκτόνα, πάνε στον ωκεανό.
Το νερό βρομίζει τόσο, που σαπίζει η βλάστηση.
Είναι σοβαρό θέμα. Δεν μένει τίποτα να πιάσουμε.
Μεγαλώνουμε και γίνεται όλο και πιο δύσκολο να βγάλουμε λεφτά.
Πώς θα τα βγάλουμε πέρα;
Όταν ήμασταν νέες, υπήρχε άφθονη θαλάσσια ζωή.
Οι άνθρωποι δούλευαν συλλογικά, σαν κοινότητα.
Για να πιάσουν φύκια αγάρ, φύκια ελαφιού και χιτζίκι,
οι χένιο δούλευαν όλες μαζί και μοιράζονταν τα κέρδη.
Σταματήσαμε τη δουλειά
όταν πρήστηκαν τα στήθη μας κι έπρεπε να θηλάσουμε τα μωρά μας.
Δεν νομίζω ότι η νέα γενιά έχει το πείσμα να ζήσει όπως εμείς.
Δεν θα το ήθελαν.
Υπάρχει διαφορά γενεών.
Ακριβώς. Είναι σκληρή η ζωή των χένιο.
Αυτός ο τρόπος ζωής ήταν η μόνη μας επιλογή.
Αλλά πλέον καμιά δεν θέλει να γίνει χένιο.
Η στολή μου πιάστηκε στο καρφί και σκίστηκε.
- Είναι γρουσουζιά. - Να το δέσεις αυτό.
Δείξε την κορμάρα σου!
Πλέον όλο και λιγότερες γυναίκες
τολμούν να ρισκάρουν και να γίνουν χένιο.
Ο τρόπος ζωής των χένιο μπορεί να εξαφανιστεί.
Τη δεκαετία του '60 μεσουρανούσαν οι χένιο στο Τζέτζου.
Υπήρχαν έως και 30.000 χένιο, όταν ο πληθυσμός του Τζέτζου ήταν 200.000.
Αλλά ο αριθμός άρχισε να φθίνει προοδευτικά
και πλέον έχουν μείνει μόνο γύρω στις 4.000 χένιο.
Οι χένιο που απέμειναν είναι σήμερα 60, 70 και 80 ετών.
Μόνο γιαγιάδες δουλεύουν πια στον ωκεανό,
λες και η θάλασσα του Τζέτζου γερνάει κι αυτή μαζί τους.
Στη δυναστεία του Τζοσόν, ήταν σκληρή η δουλειά των χένιο,
οπότε την έκαναν κυρίως άντρες.
Όταν ανακάλυψαν πως ήταν τόσο σκληρή δουλειά, απλώς την παράτησαν.
Οι γυναίκες αναγκάστηκαν να το κάνουν,
γιατί κάποιος έπρεπε να φέρνει το μεροκάματο.
Οι άντρες δεν την αντέχουν αυτήν τη δουλειά.
ΚΙΝΑ Β. ΚΟΡΕΑ
Ν. ΚΟΡΕΑ ΙΑΠΩΝΙΑ
ΤΣΕΤΖΟΥ ΝΤΟ
Για να γίνει χένιο μια κοπέλα,
έπρεπε να αρχίσει την εκπαίδευση από 7 ετών και για 10 χρόνια στη θάλασσα.
Μάθαιναν να κολυμπούν, να βουτάνε,
να αναπνέουν, να βγαίνουν από το νερό και να κάνουν…
Μάθαιναν πώς να μαζεύουν θαλασσινά
και πού να τα βρουν.
Μόλις έφταναν 15-17 ετών, γίνονταν χένιο.
ΤΖΕΤΖΟΥ ΣΧΟΛΗ ΧΕΝΙΟ ΧΑΝΣΟΠΟΥΛ
Οι συλλέκτριες φυκιών, γρήγορα, στη σειρά!
Γκρουπ 1!
Ανησυχούσαμε για τη ραγδαία μείωση των χένιο,
κι έτσι φτιάξαμε τη σχολή στο χωριό Γκιντόκ πριν 15 χρόνια.
Από τότε που αναγνωρίστηκαν οι χένιο από την UNESCO, υπάρχει μεγάλο ενδιαφέρον.
Πάμε για φύκια!
Για να διατηρήσουμε την παράδοση,
προσπαθούμε να διδάξουμε την επόμενη γενιά.
Όλες οι δασκάλες στη Σχολή Χένιο Χανσόπουλ είναι από το χωριό Γκιντόκ.
Αλλά η Κανγκ Τζου Χουά
είναι η καλύτερη δύτρια από όλες τις δασκάλες.
Είναι χένιο "σανγκ-γκουν". Δηλαδή βουτά βαθύτερα από δέκα μέτρα.
Είμαι πολύ δυνατός, μα ούτε εγώ τη φτάνω αν βουτήξουμε μαζί.
Αμάν, κρύο.
Ένα, δύο, τρία!
Ήπια νερό.
Πρέπει να πιεις νερό. Έτσι γίνεσαι χένιο.
Οι μαθήτριες μου λένε
"Θα ξέρετε ακριβώς πού είναι οι αχιβάδες και οι αχινοί!"
Αλλά αυτό δεν ισχύει ούτε κατά διάνοια.
Χρειάζεται φιλοδοξία.
"Θα πιάσω περισσότερα από τις άλλες". Τέτοια φιλοδοξία.
Πρέπει να το κάνεις ξανά και ξανά, μέχρι να πιάσεις.
Δεν μπορώ να βουτήξω αν δεν με σπρώξει η δασκάλα.
Κυρία, δεν έχει τίποτα εδώ.
- Έλα εδώ. - Θα πεθάνω.
Δεν πεθαίνεις.
Ένα, δύο, τρία!
Χώρισαν τις καλές δύτριες από τις όχι και τόσο καλές, όπως εγώ.
Εγώ όλο πνίγομαι.
Βλέπεις εδώ; Λέει "μέλλουσα χένιο".
Μάλλον είμαι μέλλουσα χένιο.
Η δασκάλα μας είναι φοβερή. Οι άλλες δασκάλες είναι λίγο τρομακτικές.
Λένε "Πώς περιμένεις να γίνεις χένιο;"
Μα εκείνη είναι διασκεδαστική κι αποτελεσματική.
Οι μαθήτριες βιώνουν πόσο δύσκολη είναι η ζωή των χένιο.
Μέχρι στιγμής, έχουμε εκπαιδεύσει 840 άτομα.
Αλλά μόνο το 5% συνεχίζει ως χένιο.
Εντάξει, πάμε σπίτι.
Δεν μπορούμε να σταματήσουμε την εξαφάνιση των χένιο.
ΝΗΣΙ ΓΚΟΤΖΕ 251 ΧΙΛΙΟΜΕΤΡΑ ΑΠΟ ΤΟ ΤΖΕΤΖΟΥ
- Πολύ δύσκολο δεν είναι; - Ναι.
Πώς κουνιούνται έτσι;
- Καλά, είμαστε καταδικασμένες. - Όντως.
Μετά κάνε έτσι.
- Δεν είμαι ειδική, αλλά τέντωσε το χέρι. - Να τεντώσω;
Ας προσπαθήσουμε ξανά. Άλλη μία φορά και θα το πετύχουμε.
Τέλεια!
- Τέλεια! - Ψεύτρα.
- Νιώθω ότι θα έσκιζα τώρα. - Κι εγώ.
Ο καπετάνιος μας είναι τέλειος.
Όταν ήμουν μικρή, νόμιζα ότι χένιο είχε μόνο στο Τζέτζου.
ΣΟΧΙ ΤΖΙΝ, 30
Όταν μετακόμισα στο Γκοτζέ,
συνειδητοποίησα πως όπου υπάρχει θάλασσα, θα υπάρχουν πάντα και χένιο.
Η Τζονγκμίν κι εγώ ήμασταν οι μόνες νεαρές χένιο εδώ.
Ελπίζοντας να βρούμε κι άλλες σαν εμάς,
κάναμε το δικό μας κανάλι στο YouTube.
ΓΝΩΡΙΣΤΕ ΤΙΣ ΜΟΝΤΕΡΝΕΣ ΧΕΝΙΟ
Γεια.
- Τζονγκμίν. - Σοχί.
Έτοιμη, πάμε.
Γεια σας!
- Είμαστε οι Μοντέρνες Χένιο Τζονγκμίν… - Και Σοχί.
Χαιρόμαστε που σας γνωρίζουμε.
Θα είναι ζόρικα σήμερα, γιατί θα μαζέψουμε θαλάσσιους ανανάδες!
Βουτήξτε τώρα!
Είναι πολύ ωραία εδώ.
Κοίτα!
Έπιασες κιόλας αυτό;
Με το που βούτηξα!
Δούλευα σε γραφείο από τα 20 ως τα 25 μου.
Σε ένα πνιγηρό κτίριο, ένιωθα κουρασμένη, "καμένη".
Από τότε που έγινα χένιο,
νιώθω ανακουφισμένη και ήρεμη που δουλεύω στη φύση.
Όταν έγινα χένιο, έκανα ρεκόρ, καθώς ήμουν η νεότερη.
Τώρα θέλω να κάνω ρεκόρ και ως η μεγαλύτερη.
ΤΖΟΝΓΚΜΙΝ ΓΟΥ, 37
Δεν ήξερα πολλά για τις χένιο.
Αλλά πριν επτά χρόνια, πτώχευσε η εταιρεία του άντρα μου.
Τότε δεν ήξερα καν κολύμπι.
Μα αντί να φοβηθώ, σκέφτηκα "Αν μπορώ να βγάλω λεφτά έτσι, θα προσπαθήσω".
Προφανώς ήταν δύσκολο στην αρχή.
Μα ως εργαζόμενη μητέρα, δύσκολα βρίσκεις δουλειά με ευέλικτο ωράριο στην Κορέα.
Οπότε επέμεινα.
Είμαι πτώμα.
Η δουλειά της χένιο είναι σωματικά απαιτητική κι επικίνδυνη,
αλλά το μεγάλωμα των παιδιών δεν τελειώνει ποτέ.
Όλες οι μαμάδες του κόσμου ξέρουν τι θα πει αυτό.
Καλύτερα να δουλεύω επτά ώρες στον ωκεανό.
ΣΠΙΤΙ ΤΖΟΝΓΚΜΙΝ
Μεγαλώνοντας. "Μεγαλώνω".
Βάλε ένα φωνήεν εδώ.
- Μεγαλώνοντας. - Μεγαλώνοντας.
Ποιος πήρε το βιβλίο;
- Η Νάρου. - Ο Λε Γουόν το πήρε.
Τι είναι;
- Ο Λε Γουόν. - Τι είναι;
Λέει για το στήθος που μεγαλώνει και τις τρίχες που βγάζεις.
Βασικά, είναι για την εφηβεία.
Ναι, τα παιδιά ενδιαφέρονται πια για τέτοια.
Ντο Χουν, του χρόνου θα βγάλεις τρίχες!
Αρκετά με τις τρίχες, ελάτε να φάμε. Καθάρισε το τραπέζι, σε παρακαλώ.
- Δικό μου. - Πολλά του έδωσες.
Φέρ' το στο τραπέζι.
- Νόστιμο δεν είναι; - Ναι.
Χαίρομαι.
Από τότε που βγήκα σε YouTube και τηλεόραση,
στα παιδιά μου, τον Ντο Χουν, τον Λε Γουόν και τη Νάρου,
αρέσει πολύ που είμαι χένιο.
Λένε "Η μαμά είναι η πιο τέλεια".
Η ΜΑΜΑ ΜΟΥ ΕΙΝΑΙ ΧΕΝΙΟ
Μάλιστα η Νάρου μού λέει συνέχεια ότι θέλει να γίνει χένιο.
Από τη μία, χαίρομαι που το ακούω, αλλά, από την άλλη, δεν θέλω να το κάνει.
Είναι δύσκολη η δουλειά της χένιο.
Όλο αμφιταλαντεύομαι.
Βασικά, μην το κάνεις, Νάρου. Θα το κάνει η μαμά για σένα.
Η ΨΑΡΙΑ ΤΩΝ ΧΕΝΙΟ!
ΑΒΑΛΟΝΕΣ, ΑΓΓΟΥΡΙΑ ΤΗΣ ΘΑΛΑΣΣΑΣ ΟΠΩΣ ΤΑ ΒΛΕΠΕΤΕ ΣΤΗΝ ΤΗΛΕΟΡΑΣΗ
Αυτές οι δύο μπορεί να είναι…
ΧΕΝΓΚ ΠΙΟ ΛΙ ΥΠΕΥΘΥΝΟΣ ΑΛΙΕΙΑΣ
οι πιο διάσημες χένιο στο Γκοτζέ, στο Τζέτζου, παντού.
Τις κάλεσαν να γνωρίσουν τον πρόεδρο της χώρας!
Είναι η ομάδα μάρκετινγκ του Γκοτζέ.
Αλλά δεν είναι καλό για τη δουλειά μου που τις καλούν σε τόσες εκδηλώσεις.
Καμιά φορά νιώθω λες και είναι εκείνες τ' αφεντικά αντί για μένα.
- Πήρατε γυαλάκια; - Ναι!
Κάνουν βιντεάκια για το YouTube ενώ δουλεύουν.
Τις αφήνω. Κάνουν ό,τι θέλουν.
Κάντε άκρη! Το ρεύμα είναι πιο δυνατό εκεί!
Όχι, πρώτα θα βουτήξουμε εδώ, μετά θα πάμε αλλού.
Σε σχέση με μια ομάδα πέντε χένιο,
αυτές οι δύο φέρνουν μεγαλύτερα κέρδη.
Έπιασα κι άλλο!
Είναι οι διάδοχοί μας!
Το εισόδημά μου τελευταία
μειώνεται σταδιακά, χρόνο με τον χρόνο.
Μόλις τρία χρόνια πριν,
έπιανα 100 κιλά θαλάσσιους ανανάδες.
Δεν ισχύει πια αυτό.
Λόγω αύξησης της θερμοκρασίας, η θάλασσα αλλάζει.
Ως χένιο, το βλέπουμε να συμβαίνει μπροστά στα μάτια μας.
Για παράδειγμα, βρέθηκε εδώ
ένα είδος μέδουσας που ζούσε σε πιο τροπικούς ωκεανούς.
Το κινηματογραφούμε
για να προειδοποιήσουμε τον κόσμο για τις αλλαγές.
Θέλουμε να θορυβηθεί ο κόσμος.
Δεν υπάρχει πια καθόλου θαλάσσια ζωή στα ρηχά.
Με τη Σοχί πρέπει να βουτάμε πιο βαθιά.
Αν συνεχιστεί αυτό, θα μπορούμε άραγε, μόνο με την ανάσα μας…
Γιατί οι χένιο, εξ ορισμού, μαζεύουν θαλασσινά με την ανάσα τους.
Θα μπορούμε, άραγε, να συνεχίσουμε να δουλεύουμε έτσι στο μέλλον;
ΝΗΣΙ ΤΖΕΤΖΟΥ
Δεν θα μπορέσω να δουλέψω για έναν χρόνο, γιατί είχα ένα ατύχημα.
Σκέφτομαι πως ήμουν απλώς άτυχη.
Μάζευα αχινούς.
Έχεις δει τα μεγάλα δίχτυα; Είχα γεμίσει δύο τέτοια.
Καθώς πήγα να πιάσω έναν, γλίστρησα κοντά στο νερό.
Μου έβαλαν οκτώ ατσάλινα καρφιά.
Έμεινα στο νοσοκομείο 14 μέρες.
Είπαν πως αν ήταν το χέρι μου, θα είχα σπάσει οκτώ δάχτυλα.
Δεν είχα κάνει ξανά τόσο μεγάλο χειρουργείο.
Η γκαντεμιά μου.
Πρώτη φορά δεν μπορώ να βουτήξω.
Ήταν απερίγραπτα δύσκολο αυτό το καλοκαίρι.
Όταν δεν μπορούσα να κουνηθώ,
οι φίλες μου με βοηθούσαν να φυτέψουμε σχοινόπρασο και μπρόκολο.
Όλο το χωριό ανησυχούσε για μένα, γιατί οι χένιο δεν έχουν ασφάλιση.
Λένε πως η δουλειά παραείναι επικίνδυνη για να την καλύπτουν.
Μέχρι και οι επιχειρήσεις αλιείας
δίνουν αποζημίωση μόνο σε περίπτωση θανάτου.
Ούτε γουόν σε περίπτωση τραυματισμού.
Τι να τα κάνω τα λεφτά αν έχω πεθάνει;
Απογοητεύτηκα πάρα πολύ. Δίκιο δεν έχω;
Τι να το κάνω που μας αναγνώρισε η UNESCO, αν δεν έχουμε καμία παροχή;
Αλλά οι άλλες χένιο με ζηλεύουν,
γιατί ο μακαρίτης ο άντρας μου ήταν 30 χρόνια δημόσιος υπάλληλος.
Οπότε ζω με τη σύνταξή του
που έρχεται κάθε μήνα.
Η ζωή συνεχίζεται για τους ζωντανούς.
Ακούτε ET Point, την επιλογή σας για οικονομικές ειδήσεις.
Η ιαπωνική κυβέρνηση ανακοίνωσε ότι θα απελευθερώσει στον ωκεανό
ραδιενεργά ύδατα που ήταν αποθηκευμένα στο πυρηνικό εργοστάσιο της Φουκουσίμα.
Αυτό προκάλεσε άμεσες αντιδράσεις στο Τζέτζου, που συνορεύει με την Ιαπωνία.
Η Διεθνής Υπηρεσία Ατομικής Ενέργειας,
που επιβεβαιώνει την ασφάλεια των νερών από το πυρηνικό εργοστάσιο της Φουκουσίμα,
εξήγησε πως η απόρριψη ρυπογόνων υδάτων ακολουθεί τα διεθνή στάνταρ ασφαλείας.
Η μέθοδος της Ιαπωνίας…
ΦΩΝΗ ΓΕΝΙΚΟΥ ΔΙΕΥΘΥΝΤΗ ΔΥΑΕ
είναι τεχνικά εφικτή και συμβαδίζει με τη διεθνή πρακτική.
Αν και ο μεγάλος όγκος των υδάτων δημιουργεί μια πιο περίπλοκη κατάσταση.
Σε αυτά τα νερά βουτάμε εμείς.
Αλλά νιώθουμε πως θα έχουν χαθεί όλα σε 100 χρόνια.
Τώρα η Ιαπωνία σχεδιάζει να ρίξει πυρηνικά απόβλητα στον ωκεανό.
Εμείς οι χένιο ανησυχούμε πάρα πολύ.
Αν απελευθερώσουν όλα τα πυρηνικά απόβλητα,
η ζημιά δεν θα φανεί αμέσως.
Πρέπει να βρουν μια λύση που θα είναι ασφαλής για όλους.
Μα η Ιαπωνία προχωρά στα σχέδιά της χωρίς διαβούλευση με τις άλλες χώρες.
Στηριζόμαστε στη θάλασσα όλη μας τη ζωή,
οπότε όλο αυτό μας ανησυχεί σοβαρά.
ΣΥΓΚΕΝΤΡΩΣΗ ΧΕΝΙΟ ΓΙΑ ΤΑ ΝΕΡΑ ΤΗΣ ΦΟΥΚΟΥΣΙΜΑ
Μόνο ένα από τον κύριο Μπαν.
ΥΠΕΥΘΥΝΗ ΕΚΣΤΡΑΤΕΙΑΣ GREENPEACE
Και το δικό σας. Αυτό είναι ιαπωνικά.
Έχουν γίνει δύο μεγάλα πυρηνικά ατυχήματα στην ιστορία.
Συνέβη το Τσερνόμπιλ
και η Φουκουσίμα.
Μετά το ατύχημα του 2011 στη Φουκουσίμα,
ανησυχούμε για το πώς θα διαχειριστούν την απόρριψη των ρυπογόνων υδάτων.
Η ιαπωνική κυβέρνηση ισχυρίζεται
ότι τα λύματα θα περάσουν επεξεργασία και θα απορριφθούν,
και το πυρηνικό εργοστάσιο θα τεθεί εκτός λειτουργίας.
Η εταιρεία που έχει το εργοστάσιο
σκοπεύει να αραιώσει τη συγκέντρωση ραδιενεργών υλικών,
αναμειγνύοντάς τα με τεράστιες ποσότητες θαλασσινού νερού.
Το πρόβλημα είναι πως, αραιώνοντας τη συγκέντρωση,
δεν εξαφανίζεται η ραδιενέργεια.
Πώς μπορούμε να πούμε με ασφάλεια
ότι είναι ασφαλής η απόρριψη αυτών των λυμάτων;
Δεν έχει ξαναγίνει κάτι τέτοιο.
Θέλαμε μια συνάντηση με τις χένιο,
γιατί είναι ευάλωτες στον αντίκτυπο που θα έχει το μολυσμένο νερό.
Τους αξίζει να μάθουν όλες τις πληροφορίες για αυτήν την επείγουσα κατάσταση.
Γεια σας, χένιο. Είστε όλες καλά;
Ναι!
Είμαι από μια οργάνωση που εργάζεται για το περιβάλλον στη Σεούλ.
Καλέσαμε δύο ειδικούς να σας μιλήσουν
για τα μολυσμένα νερά της Φουκουσίμα.
Έχουμε και ανθρώπους από το Τζέτζου, που εργάζονται πάνω στο θέμα.
Οπότε, παρακαλώ να κάνετε πολλές ερωτήσεις για οτιδήποτε θέλετε.
Εντάξει.
Γεια σας.
Είμαι από το Κέντρο Ενημέρωσης Πολιτών για τα Πυρηνικά.
ΜΠΑΝ ΧΙΝΤΕΓΙΟΥΚΙ ΙΑΠΩΝΑΣ ΑΚΤΙΒΙΣΤΗΣ ΚΑΤΑ ΠΥΡΗΝΙΚΩΝ
Το νερό συλλέγεται και φυλάσσεται επειδή είναι πολύ επικίνδυνο.
Μα η ιαπωνική κυβέρνηση είπε
ότι θα απελευθερώσει αυτά τα λύματα στη θάλασσα.
Σύμφωνα με το σχέδιό τους, λένε πως θα πάρει πάνω από 30 χρόνια.
Μετά, όταν τα μολυσμένα ύδατα φτάσουν στην Κορέα,
αυτό θα συνεχίζεται πλέον κάθε μέρα.
Όταν εκτίθεσαι σε αυτό, δεν βλέπεις άμεσα τον αντίκτυπο.
Φοβόμαστε πως ο αντίκτυπος αυτών των λυμάτων
θα γίνεται αισθητός εκατοντάδες, αν όχι χιλιάδες χρόνια,
λόγω των ραδιενεργών υλικών που θα περιέχουν.
Ήδη δεν έχουμε θαλάσσια βλάστηση στα νερά μας.
Η λεύκανση των κοραλλιών συμβαίνει ήδη.
Γιατί η Ιαπωνία θέλει να ρίξει αυτά τα λύματα στη θάλασσα;
Έχουν πολλούς πόρους.
Γιατί δεν κάνουν μια μεγάλη δεξαμενή και να τα αφήσουν εκεί μέσα;
Ήξερα ότι ο ωκεανός μολυνόταν.
Αλλά τώρα που ακούω ότι η Ιαπωνία θέλει να ρίξει μέσα λύματα,
νιώθω ότι δεν είχα ιδέα τι συμβαίνει.
Όταν οι άνεμοι είναι δυνατοί, καταπίνουμε θαλασσινό νερό.
Να πάτε στην Ιαπωνία να τους το πείτε. Θα το πω σε όσους δεν το ξέρουν.
Ο Μπαν Χιντέγιουκι έχει δουλέψει πάνω από 30 χρόνια σε αυτήν την υπόθεση.
Ειδικά όταν η ιαπωνική κυβέρνηση
αποφάσισε να απορρίψει τα λύματα με τέτοιον τρόπο.
Δεν είναι εύκολο να διαφωνήσει κανείς σε εκείνη τη χώρα.
Η κατάσταση τώρα…
ΤΖΟΝΓΚ ΝΤΟ ΚΙΜ ΑΚΤΙΒΙΣΤΗΣ
Όπως έχει η κατάσταση, θα πρέπει να κάνουμε πολλές διαδηλώσεις.
Είναι σημαντικό να στείλουμε το μήνυμα "Φροντίστε να κάνετε το σωστό".
Ακόμα κι αν χρειαστεί να χάσετε μια-δυο μέρες δουλειά, ελάτε.
Εσείς εκεί στις περιβαλλοντικές οργανώσεις κάθεστε χαλαρά
και περιμένετε εμάς να παλέψουμε; Δεν θα βγει τίποτα έτσι.
Ήρθαμε εδώ σήμερα χωρίς να ξέρουμε τίποτα.
Ένας Ιάπωνας μιλά ιαπωνικά κι ένας άλλος μιλά αγγλικά.
Ό,τι κι αν πουν,
δεν μπορούμε να καταλάβουμε τα πάντα και να σας απαντήσουμε σωστά.
Λέτε μπούρδες!
Οι δύο πιο σκληρά εργαζόμενοι σήμερα,
οι κύριοι Χιντέγιουκι και Κιμ, δέχονται τη σκληρότερη κριτική.
- Δουλεύουν πολύ… - Οι πιο δουλευταράδες.
Μην τρωγόμαστε άλλο. Πρέπει να ενωθούμε.
Αν τσακωνόμαστε έτσι εδώ, πώς θα οργανωθούμε σε μια διαδήλωση;
Πρέπει να σταματήσει. Οπωσδήποτε.
Πρέπει όλοι να συμμετάσχουμε. Δεν θα μας εμποδίσουν τα αφεντικά.
Πρέπει να βγούμε και να διαδηλώσουμε όλοι μαζί την ίδια μέρα στο Τζέτζου.
Ακόμα κι αν χρειαστεί να ξεριζώσουμε το όρος Χάλα, πρέπει να διαδηλώσουμε.
Όλοι οι επικεφαλής στον τομέα αλιείας είναι άντρες
και τίθενται ενάντια στο ζήτημα,
- μα δεν έχει ληφθεί κανένα μέτρο. - Ακριβώς.
Νομίζω πως το πνεύμα των χένιο
είναι η αιώνια δύναμή μας.
Πρέπει να θυμηθούμε το τολμηρό πνεύμα των χένιο του παρελθόντος
και να τους δείξουμε πως θα παλέψουμε μέχρι τέλους.
Τη μέρα της διαδήλωσης, θα μαζέψουμε όλες τις χένιο.
Έτσι ακριβώς!
Στο εξής, θα συνεργαστούμε
και στο θέμα της Ιαπωνίας. Πρέπει να δράσουμε.
Εγώ θα δουλέψω ακόμα πιο σκληρά στη Σεούλ.
Μείνετε μαζί μας στον αγώνα, ας συνεχίσουμε να παλεύουμε όλοι μαζί.
Πρέπει να ξεσηκωθούμε.
- Ναι. - Ναι.
Ευχαριστώ.
Δεν είναι απλό. Είναι δύσκολη υπόθεση.
Εύκολο να το λες.
Ευχαριστώ.
ΝΗΣΙ ΓΚΟΤΖΕ
Μπλε καβούρι!
Πώς το έπιασες;
Το 'πιασα.
Γλυκούλι είναι.
Να το βάλουμε σε δοχείο;
Πολύ μεγάλο.
Θυμάσαι τι σου είπα, Νάρου;
Από όλα τα θαλάσσια πλάσματα,
τα καβούρια νιώθουν πιο πολύ τον πόνο.
Δεν θα βρω ποτέ ξανά πιο γλυκούλι.
Πάω να το ελευθερώσω.
Το βρήκε ο Ντο Χουν.
Καλά να περάσετε! Η μαμά θα τρώει εδώ πέρα.
Μπαμπά, περίμενέ με!
Έλα.
Όταν σκέφτομαι το μέλλον των παιδιών μου, στεναχωριέμαι.
Ως μαμά, θέλω να προφυλάξω τα παιδιά μου.
Μια τσούχτρα!
Φοβάμαι!
Έχει πάρα πολλές τσούχτρες εδώ.
ΠΕΡΙΦΕΡΕΙΑΚΟ ΓΡΑΦΕΙΟ ΤΖΕΤΖΟΥ
ΣΥΝΕΝΤΕΥΞΗ ΤΥΠΟΥ ΓΙΑ ΤΑ ΝΕΡΑ ΤΗΣ ΦΟΥΚΟΥΣΙΜΑ
- Χαίρομαι που ήρθατε. - Είναι καλό που ήρθατε.
Ευχαριστούμε.
Αλλά εσύ δεν είσαι χένιο, έτσι;
- Είμαι! Εδώ και επτά χρόνια. - Επτά χρόνια;
Φοβερό!
- Έχεις βγει στην τηλεόραση! - Ναι!
- Έχει πολλά θαλασσινά; - Κάθε μέρα και λιγότερα.
- Από πού είσαι; - Από Γκοτζέ.
Μ' αρέσει πάρα πολύ, θέλω να συνεχίσω για πολύ καιρό ακόμα, σαν εσάς.
ΟΧΙ ΣΤΗΝ ΑΠΕΛΕΥΘΕΡΩΣΗ ΤΩΝ ΡΥΠΟΓΟΝΩΝ ΥΔΑΤΩΝ ΤΗΣ ΦΟΥΚΟΥΣΙΜΑ
ΠΟΥ ΚΑΤΑΣΤΡΕΦΟΥΝ ΤΟ ΘΑΛΑΣΣΙΟ ΠΕΡΙΒΑΛΛΟΝ ΚΑΙ ΤΟ ΔΙΚΑΙΩΜΑ ΤΩΝ ΠΟΛΙΤΩΝ ΣΤΗ ΖΩΗ!
Γεια σας, είμαι η Τσόι Κιονγκ Σουκ, ακτιβίστρια για τα πυρηνικά.
Η ιαπωνική κυβέρνηση ισχυρίζεται ότι θα απομακρύνει την ακτινοβολία
μέσω μιας διαδικασίας που ονομάζεται ALPS.
Μα το ALPS δεν αφαιρεί ραδιενεργές ουσίες όπως τον άνθρακα 14 και το τρίτιο,
που έχουν πολύ μεγάλο χρόνο ημιζωής.
Αν απελευθερωθούν τα λύματα,
θα φτάσουν στο Τζέτζου σε περίπου επτά μήνες.
Ποιος θα εγγυηθεί την ασφάλεια των χένιο που δουλεύουν στη θάλασσα;
Η ιαπωνική κυβέρνηση πρέπει να αποσύρει την απόφαση
για την απόρριψη ρυπογόνων υδάτων από τη Φουκουσίμα!
Απόσυρση!
Υπάρχουν πολλές 80χρονες χένιο στο Τζέτζου;
Πολλές χένιο στο Τζέτζου είναι άνω των 80 ετών.
- Αλήθεια; - Αυτή είναι 79!
Εσύ πόσο είσαι;
- Τριάντα. - Τριάντα… Παντρεμένη;
- Όχι ακόμα. - Όχι ακόμα;
Η Τζονγκμίν έχει τρία παιδιά.
- Παντρέψου στο Τζέτζου. - Στο Τζέτζου;
- Θα μπορώ να παραμείνω χένιο; - Ναι.
Αυτή έχει γιο.
Έχει έναν γιο.
- Ο γιος της σου ταιριάζει. - Θα γίνεις πεθερά μου.
Το τέλειο προξενιό.
ΧΩΡΙΟ ΜΠΟΥΚΤΣΟΝ ΑΙΘΟΥΣΑ ΤΕΛΕΤΩΝ
Να δείξουμε τον σεβασμό μας και να υποκλιθούμε;
Μάλλον δεν έχει αρχίσει.
Ας το κάνουμε όταν ανέβουμε.
Εντάξει. Άσε τα λεφτά.
Μόλις ανέβουμε.
Κάθεσαι σωστά για να φτιάξεις ρυζόψωμο;
Γέρασα και πονούν τα πόδια μου.
Αν και γέρασες, δεν έχεις ούτε μία ρυτίδα!
Έχω ήδη εγγόνια.
Έχεις πολύ στρογγυλό πρόσωπο. Γιατί τα ρυζόψωμά σου είναι μακρουλά;
Τα κάνεις όλο και πιο άσχημα.
Έτσι το δένουμε;
Κάθε χρόνο, οι χένιο κάνουν μια σαμανιστική τελετή, το "γκουτ".
Προσεύχονται σε θεούς, πνεύματα και προγόνους.
Στη λαϊκή παράδοση του Τζέτζου υπάρχουν 18.000 θεοί
που ζουν στον ουρανό, στη γη, στα βουνά, στον ωκεανό και στα σπίτια.
Οι χένιο ρισκάρουν τη ζωή τους κάθε μέρα βουτώντας στον ωκεανό.
Εγώ είμαι ένας διάμεσος μεταξύ των θεών και των χένιο.
Θα ικετεύσω όσο μπορώ τον θεό της θάλασσας για τις χένιο.
ΣΟΥΝ ΣΙΛ ΣΟ ΣΑΜΑΝΑ
Θα του πω για τις δυσκολίες που αντιμετωπίζουν,
θα του εξηγήσω τι χρειάζονται και θα τον ρωτήσω τι να κάνουν.
Προσεύχομαι για την υγεία του ωκεανού.
Φέτος, οι χένιο προσπαθούν να σταματήσουν
το σχέδιο της Ιαπωνίας να απελευθερώσει ρυπογόνα ύδατα στον ωκεανό.
Κάνοντας ένα γκουτ, επικαλούνται τους 18.000 θεούς
για να συγκεντρωθούν για χάρη του ωκεανού.
Προσφέρουμε δώρα και χρήματα στους θεούς.
Μετά καλούμε τα πνεύματα να έρθουν χαρωπά.
Αυτές οι τελετές εμπεριέχουν και χαρά και λύπη.
Είναι σαν την ίδια τη ζωή.
Δεν πρέπει να πάθουν τίποτα κακό αυτά τα νερά, Βασιλιά Δράκε!
Τι να κάνουμε;
Οδήγησέ τους μπροστά.
Ο θεός μας ξέρει τα πάντα.
Από τότε που έγινα χένιο,
δεν έχω λείψει ποτέ από τη δουλειά.
Επειδή είμαι χένιο, έβγαινα στον ωκεανό κάθε μέρα.
Ακόμα κι αν ήμουν άρρωστη, ξεχνούσα τον πόνο.
Έχεις δει τις γιαγιάδες χένιο;
Δεν σκέφτονται καν να αποσυρθούν.
Θα κάνουν ολόκληρο σαματά αν δεν μπορούν να δουλέψουν στο νερό.
Κατάλαβα ότι είναι επειδή αγαπούν πολύ τον ωκεανό.
Πρέπει να συνεχίσω κι εγώ να δουλεύω στη θάλασσα.
Δεν θα τους αφήσω να πετάξουν τα λύματα της Φουκουσίμα στον ωκεανό.
Σήμερα θα διαδηλώσουμε ενάντια στην απόρριψη των λυμάτων.
Θα έρθουν κι άλλες χένιο.
Αλλά το πόδι μου πονάει λίγο ακόμα, δεν ξέρω αν μπορώ να περπατήσω καλά.
ΔΗΜΑΡΧΕΙΟ ΤΖΕΤΖΟΥ
Είμαστε πολεμίστριες της θάλασσας!
Η Ιαπωνία πρέπει να αποσύρει την απόφαση απελευθέρωσης λυμμάτων στη θάλασσα!
Απόσυρση!
Η ΘΑΛΑΣΣΑ ΔΕΝ ΕΙΝΑΙ ΤΕΝΕΚΕΣ
Σταματήστε την Ιαπωνία!
Σταματήστε την!
Είμαι 90 ετών, μα ήρθαμε σήμερα εδώ…
ΓΚΟΥΜ ΟΚ ΛΙ, 90
γιατί είναι κάτι που πρέπει να κάνουμε, κι ας λείψουμε από τη δουλειά.
Δουλεύουμε και ζούμε από το νερό απ' όταν ήμασταν 18 ετών!
Πρέπει να το εμποδίσουμε.
Θα το εμποδίσουμε.
Ήρθαν από το Γκοτζέ.
Δεν θα είναι η τελευταία συγκέντρωση.
Πρέπει να αντιδράσουμε και να ενωθούμε!
Το Τζέτζου φημίζεται για την παρθένα φύση του.
Μα σύντομα θα περιβάλλεται
από ραδιενεργά νερά.
Πώς γίνεται να μείνουμε με σταυρωμένα χέρια;
Ακούστε!
Ανέβηκα στη σκηνή
επειδή είμαι χένιο και δουλεύω στον ωκεανό.
Δούλεψα και σήμερα το πρωί.
Είναι δύσκολο να μην πιεις νερό όσο δουλεύεις.
Μα αν η Ιαπωνία χύσει μολυσμένο νερό στη θάλασσα,
μόνο εμείς είμαστε καταδικασμένες;
Έχουμε παιδιά και εγγόνια.
Πρέπει να αφήσουμε στους απογόνους μας καθαρές θάλασσες!
Να κρατήσουμε τα νερά καθαρά!
Δεν εμπιστευόμαστε την κυβέρνηση.
Αν αυτοί οι άνθρωποι μπορούσαν να ζήσουν αυτό που ζούμε,
δεν θα δηλητηρίαζαν τη θάλασσά μας. Έτσι δεν είναι;
Δεν ξέρουμε πότε θα γίνει, αλλά θα σταματήσουν μόνο αν εναντιωθούμε.
Οι χένιο μας κινδυνεύουν!
ΜΗΝ ΕΙΜΑΣΤΕ ΕΜΕΙΣ ΟΙ ΤΕΛΕΥΤΑΙΕΣ ΧΕΝΙΟ
Η Ιαπωνία πρέπει να αποσύρει το σχέδιό της.
Το καταδικάζουμε!
Ο ωκεανός πρέπει να είναι υγιής, για να είμαστε υγιείς εμείς κι η Γη.
Αν συναντήσω κάποιον που συμφωνεί με την απόρριψη λυμάτων στον ωκεανό,
θα τον ρωτήσω "Εσύ δεν έχεις μέλλον;"
Η Γη δεν θα τελειώσει με τη γενιά μας.
Θα υπάρξουν κι άλλες γενιές μετά από μας.
Πρόκειται για φόνο.
Για σατανική πράξη.
Πρέπει να το εμποδίσουμε πάση θυσία.
Θα ζούμε και θα δουλεύουμε στον ωκεανό μέχρι τη μέρα που θα πεθάνουμε.
Θα παλέψουμε μέχρι τέλους.
24 ΑΥΓΟΥΣΤΟΥ 2023
Σημαντική μέρα στην Ιαπωνία.
Υπήρξαν πολλές αντιδράσεις για αυτήν την απόφαση
και σήμερα θα συμβεί. Αυτήν τη στιγμή,
απελευθερώνονται στον ωκεανό λύματα που έχουν υποστεί επεξεργασία.
Τα λύματα διοχετεύονται σε υποθαλάσσια σήραγγα μήκους ενός χλμ.
Μετά θα βγουν στον ωκεανό.
Πρόκειται για μακρά διαδικασία που θα διαρκέσει δεκαετίες.
Προβλέπουν τουλάχιστον 30 χρόνια.
Απελπίστηκα.
Κανείς δεν θα τρώει πια θαλασσινά.
Τα πράγματα είναι πολύ άσχημα. Δεν θα μπορούμε πια να ζούμε ως χένιο.
Έμαθα για την απελευθέρωση υδάτων της Φουκουσίμα
και σκέφτηκα "Την πατήσαμε".
Μπορεί να χάσουμε τα σπίτια μας, το ψωμί μας.
Αν και αγαπάμε τη θάλασσα και παλεύουμε να την προστατεύσουμε,
εμείς τα φάγαμε τα ψωμιά μας. Αλλά τι θα αφήσουμε στα παιδιά μας;
Θα επηρεαστούν όλα πάρα πολύ.
Προτρέπω τον κόσμο να το αποτρέψει αυτό. Πρέπει να το σταματήσουμε.
ΓΕΝΕΥΗ ΕΛΒΕΤΙΑ
ΗΝΩΜΕΝΑ ΕΘΝΗ
ΜΙΚΟΛ ΣΑΒΙΑ ΔΙΕΘΝΗΣ ΕΝΩΣΗ ΔΗΜΟΚΡΑΤΙΚΩΝ ΔΙΚΗΓΟΡΩΝ
Η περίφημη Αίθουσα 20, όπου συνεδριάζει το Συμβούλιο Ανθρωπίνων Δικαιωμάτων.
Συναντιούνται τρεις φορές τον χρόνο.
Εργαζόμαστε για το θέμα της Φουκουσίμα εδώ και πολλά χρόνια.
Όταν η Ιαπωνία πήρε την απόφαση να απελευθερώσει τα ραδιενεργά ύδατα,
θεωρήσαμε σημαντικό να έρθει κάποια
από την κοινότητα των χένιο
και να μοιραστεί την εμπειρία της με το Συμβούλιο Ανθρωπίνων Δικαιωμάτων,
για να υπογραμμίσουμε και το διασυνοριακό πλήγμα
που μπορεί να προκληθεί.
Με πήραν από τον ΟΗΕ στην Ελβετία.
Ήρθα για να μιλήσω για τη μόλυνση των υδάτων
εκ μέρους των χένιο του Τζέτζου.
Πέταξα 13 ώρες για να έρθω.
Το να μιλήσω δημόσια για να υποστηρίξω έναν σημαντικό σκοπό δεν το φοβάμαι.
Η θυσία ενός ανθρώπου μπορεί να έχει μεγάλο αντίκτυπο.
Έτσι, μάζεψα το κουράγιο μου και ήρθα.
"Πριν να είναι πολύ αργά".
ΧΕΓΟΥΟΝ ΝΑΜ ΔΙΕΡΜΗΝΕΑΣ
Να ξαναδούμε την τελευταία πρόταση; Εδώ είναι "πλιζ".
- Μετά παύση… - "Πλιζ".
Ακριβώς.
Το "πλιζ" είναι σαν να λες "Βοήθεια! Παρακαλώ, βοήθεια!"
Αυτό πείτε το λίγο δυνατά, μετά "μέι"…
"Πριν να". Το είπατε πολύ καλά.
- "Πριν να είναι πολύ αργά". - "Αργά".
Μετά σταματάτε εδώ. Θα ήταν καλό να το αποστηθίσετε αυτό.
Όταν λέτε "ουότερ", να το λέτε όλο μαζί.
Μη λέτε"γουί" ή"γουέι".
- Διψάω. Μου φέρνετε λίγο νερό; - Να σας φέρω;
Θα σας φέρω νερό.
Είναι δύσκολο να τα προφέρεις τα αγγλικά
με κορεατικά γράμματα.
Αν ήμουν μικρότερη, η γλώσσα μου θα ήταν πιο σβέλτη.
Όλα γίνονται πιο δύσκολα όσο μεγαλώνεις.
Δεν θέλω να το ξανακάνω. Αλήθεια.
Γεια!
Καλημέρα, τι κάνετε;
- Γεια, καλημέρα. - Γεια.
- Καλημέρα. - Καλημέρα.
Πώς ήταν η πτήση σας; Καλώς ήρθατε στη Γενεύη.
Ήταν μεγάλη πτήση, ήταν πολύ δύσκολο.
Μεγάλη πτήση. Δύσκολη.
Διάβασα τη δήλωσή σας, είναι τέλεια.
Έχετε κάποια ερώτηση ή είναι κάτι που θέλετε να μάθετε
για το Συμβούλιο Ανθρωπίνων Δικαιωμάτων;
Βασικά, το σκεφτόμουν.
Για μια στιγμή μόνο, ούτε ένα λεπτό,
ως ταπεινή γυναίκα από το Τζέτζου και δύτρια,
θα σήμαινε το παν για μένα
αν οι άνθρωποι σε όλο τον κόσμο άκουγαν όσα έχω να πω.
Μόνο αυτό εύχομαι.
Είμαι χένιο.
Είστε μέσα;
Ναι.
Κοιμηθήκατε καλά;
Είναι ώρα, ας ετοιμαστούμε.
Εντάξει.
Μην ξεχάσετε τα χαρτιά.
Ρίξτε μια τελευταία ματιά.
Αυτό είναι το πρόσωπό μου, είτε το κοιτάω είτε όχι.
- Πάμε. - Εντάξει.
Πάμε.
Να, αυτό εκεί.
Θα καθίσω δίπλα σας.
Καλημέρα.
Σήμερα θα επισκεφθούμε τον ΟΗΕ.
Έχετε άγχος;
Όχι, καθόλου. Δεν υπάρχει λόγος να αγχωθώ για κάτι.
Άνθρωποι είναι κι αυτοί, σαν εμάς.
- ΟΗΕ! - Φτάσαμε.
Έχω πολύ λίγο χρόνο για να μιλήσω.
Αν αυτοί οι εκπρόσωποι από όλο τον κόσμο
λάβουν υπόψη τους έστω το ένα δέκατο της ομιλίας μου,
δεν επιθυμώ κάτι παραπάνω.
Καλημέρα!
- Να. Θα πάτε μαζί της. - Καλημέρα.
- Γεια σας.
Χαίρω πολύ.
- Καλή τύχη σε όλους! - Ας περάσουμε μέσα.
Να περάσουμε από δω. Δείξτε τη διαπίστευσή σας.
Εδώ στα Ηνωμένα Έθνη είναι όλα πολύ επίσημα,
τεχνικά και διπλωματικά, φυσικά.
Αλλά και πολύ πολιτικοποιημένα.
Το να έρθει εδώ μια ντόπια δεν είναι καθόλου πολιτικοποιημένο.
Είναι ένας άνθρωπος που υποφέρει από τις συνέπειες
αυτής της κακοσχεδιασμένης πολιτικής
και μας λέει την αλήθεια. Εμείς μπορεί να συζητάμε στα χαρτιά,
αλλά εκείνοι βρίσκονται επί τόπου, εκείνοι γνωρίζουν
τον αντίκτυπο της πολιτικής που εφαρμόζουν οι κυβερνήσεις.
Να το έχει μαζί της.
Δεν είναι εύκολο για κάποιον
να συμμετέχει όταν δεν έχει εμπειρία από αυτήν τη δουλειά.
Όταν δέχεται κάποιος, χαιρόμαστε πολύ. Προσπαθούμε να τον βοηθήσουμε.
Αλλά τελικά είναι μόνος του.
Είμαι χένιο,
γυναίκα της θάλασσας του Τζέτζου.
Ως γυναίκα δύτρια, βγάζω λεφτά από τη θάλασσα
για να ταΐσω την οικογένειά μου.
Γεννήθηκα χωρίς τίποτα
και έβγαλα το ψωμί μου ως δύτρια.
Έζησα όλη μου τη ζωή
στα καθαρά νερά του Τζέτζου,
μα η Ιαπωνία πετάει τοξικά απόβλητα στον ωκεανό.
Σας παρακαλώ, σταματήστε το πριν να είναι αργά.
Ευχαριστώ.
Δεν θυμάμαι τίποτα στο τέλος. Δεν μου είχε μείνει δύναμη.
Φτάνει, νομίζω. Δεν είχα δύναμη, τα πόδια μου έτρεμαν.
Τα πήγατε θαυμάσια!
Δεν ξέρω αν τα πήγα καλά ή όχι,
αλλά δεν σκοπεύω να το ξανακάνω. Κουράστηκα.
Τελευταία φορά. Πρώτη και τελευταία.
Τα πήγατε θαυμάσια! Νιώθετε ανακούφιση;
Νιώθω αναζωογονημένη.
Θέλω να πάρω ένα αναμνηστικό μπλουζάκι πριν φύγω.
ΝΗΣΙ ΤΖΕΤΖΟΥ
Ευχαριστώ για το γεύμα.
ΧΩΡΙΟ ΓΚΟΣΑΝ
Πού είναι;
Πού είναι αυτή που προστάτευσε τη χώρα μας;
Πώς ήταν το ταξίδι στην Ελβετία;
Έχω να σας δείξω ωραίες φωτογραφίες.
Πάω να αλλάξω.
Είμαι πολύ περήφανη για τη Σουν Ντοκ που πήγε στην Ελβετία.
Πολύ την καμαρώνω που πήγε μόνη της.
Είμαι πολύ περήφανη. Τα πήγε πολύ καλά.
Πώς ήταν το φαγητό;
Λίγο ψωμί έφαγα μόνο.
Αλλά ήταν ελβετικό.
Σου πήραν τίποτα; Σου έδωσαν λεφτά για φαγητό;
Δεν ήξερα καν πώς να τα ξοδέψω.
Και να της έδιναν, τι να τα έκανε;
Έγινες σπουδαία τώρα που πήγες στην Ελβετία.
Πότε λες να μπορέσουμε να πάμε εμείς;
Ακούστε με.
- Είσαι εθνική ηρωίδα πια! - Ναι. Πρωταγωνίστρια!
Θα σε δείχνουν παντού!
Δεν είναι τέλειο;
ΧΩΡΙΟ ΓΚΙΝΤΟΚ
Ο γιατρός είπε να μη βουτήξω για έναν χρόνο,
αλλά περπατάω και δεν πονάω,
οπότε ήρθα σήμερα.
Πρόσεχε το αμάξι!
Χαίρομαι που ήρθα να δουλέψω με τις άλλες.
Ξέρετε, τη μέρα που χτύπησα, είχα πάρει καινούργια στολή,
αλλά τώρα έχει ξεραθεί, αφού δεν την άγγιξα τρεις μήνες.
Πάμε να ντυθούμε!
Τζου Χουά! Βοήθησέ με μ' αυτό.
- Τζου Χουά, σήκωσέ το μου. - Ναι;
Γύρνα! Μοστράρεις τα στήθια σου.
Μια χαρά!
Πάρε αυτά. Πάμε!
Πάμε.
16ο ΕΤΗΣΙΟ ΦΕΣΤΙΒΑΛ ΧΕΝΙΟ ΤΟΥ ΤΖΕΤΖΟΥ
ΧΙ ΣΟΥΝ ΛΙ, 79
Το Φεστιβάλ Χένιο είναι για όταν θα έχουμε φύγει εμείς.
Οι μελλοντικές γενιές θα μας θυμούνται από το φεστιβάλ
και θα μαθαίνουν την ιστορία για το πώς ζούσαν οι χένιο.
Γι' αυτό κάνουμε το φεστιβάλ κάθε χρόνο,
για να μη μας ξεχάσουν.
Γεια σας!
Είμαι θαυμάστρια!
Εντάξει.
Σαν να συναντώ διασημότητες.
Έμαθα πολλά από βιντεάκια σας.
- Ευχαριστούμε. - Είμαι θαυμάστρια.
Ευχαριστούμε.
Είναι η μέρα μας! Η μέρα των χένιο.
Να οι αγαπημένες μας!
Ήρθατε!
- Γεια! - Καθίστε εδώ.
- Είστε καλά όλοι; - Τι κάνεις;
Είμαι πολύ καλά.
Έμαθα ότι πήγατε στον ΟΗΕ.
Ως εκπρόσωπος της χώρας, ναι.
Θα μας δώσετε ένα αυτόγραφο;
Τέλειο είναι.
Σας θαυμάζω πολύ που βγήκατε να μιλήσετε.
Δεν θα θέλατε να το κάνετε, αλλά θαυμάζω το θάρρος σας.
Πρέπει να συνεχίσουμε να παλεύουμε.
Ακριβώς, δεν έχουμε άλλη επιλογή.
- Για να προστατεύσουμε ό,τι έχουμε. - Έχουμε μέλλον μπροστά μας.
Φοβάμαι πολύ που θα δουλεύω σε αυτήν την τρομακτική θάλασσα.
Πρόκειται για το ψωμί μας.
Αν ο κόσμος δεν αγοράζει πια θαλασσινά, δεν θα έχουμε δουλειά.
Γι' αυτό έχω απελπιστεί.
Πρέπει να συνεχίσουμε την πολύτιμη παράδοσή μας.
Πρέπει να τις βοηθήσουμε με όλες μας τις δυνάμεις.
- Μπορούμε! - Πάμε!
- Αυτό είναι! - Αυτό είναι!
Ζήσαμε μέχρι τώρα και οι εμπειρίες μας δεν πήγαν στράφι.
Είναι φοβερό που νέες κοπέλες σαν εσάς
σκέφτονται να κάνουν αυτήν τη δουλειά.
Θέλω να δουλεύω σαν εσάς για πολύ καιρό.
Πρέπει να δουλεύεις 60 χρόνια!
Καλά λες.
Μακάρι να ζούσαμε στο Τζέτζου και να σας βλέπαμε έτσι.
Τώρα μπορούμε να αφήσουμε το νησί σε άλλες.
Αν συμφωνείτε.
Ας είμαστε αδερφές στο εξής.
Θα έρχεστε στην πόλη μας κι εμείς στη δική σας.
- Θα είναι τέλεια! - Ήταν γραφτό.
Πρέπει να φύγουμε. Να προσέχετε.
- Αντίο. - Τα λέμε την επόμενη φορά.
Υπέροχα. Τα μωρά μας.
Θα βάλω τα κλάματα.
Μην αρρωστήσετε. Να προσέχετε.
Αγκάλιασε κι εμένα!
Κλαίω επειδή κλαις εσύ.
Λες και αποχαιρετώ την κόρη μου.
Μην κλαις.
Γιατί κλαις;
Θα έρθουμε στο Μπουσάν.
Αντίο!
Μην κλαίτε.
Να τα πούμε του χρόνου. Υποσχεθείτε το!
Να κρατήσουμε επαφή για πολύ καιρό.
Δεν αντέχω.
Κουπί, τράβα κουπί!
Τράβα κουπί!
Δυνατά τα κουπιά!
Κουπί, τράβα κουπί!
Μου λένε να βουτήξω
Μια μέρα
Χωρίς ήλιο και χωρίς φεγγάρι
Ίοντο Σάνα
Στο ακατοίκητο μακρινό νησί Θα τρώω ή θα πεινάσω;
Μάλλον θα βουτήξω
Ίοντο Σάνα
Κουπί, τράβα κουπί!
Ο ωκεανός είναι το σπίτι μας.
Δεν θα σταματήσουμε να βουτάμε, πρέπει να είμαστε στη θάλασσα.
Και στην επόμενη ζωή, πάλι θα βουτάω.
Μια γριά και η θάλασσα. Για πάντα.
Υποτιτλισμός: Άννυ Ζερβού